THANI บวกกว่า 5% จ่อเข้า MSCI 31 พ.ค.นี้
THANI บวกกว่า 5% ล่าสุด ณ เวลา 10.48 น. อยู่ที่ระดับ 5.90 บาท บวก 0.30 บาท หรือ 5.36% สูงสุด 6.00 บาท ต่ำสุด 5.60 บาท ด้วยมูลค่าซื้อขาย 31.28 ล้านบาท ด้าน บล.ธนชาต แนะถือ มองอุปสงค์สินเชื่อรถบรรทุกโต จ่อเข้า MSCI Small Cap 31 พ.ค.นี้
19 พ.ค. 2560

ผู้สื่อข่าวรายงานว่าราคาหุ้นบริษัท ราชธานีลิสซิ่ง จำกัด (มหาชน) หรือ THANI ล่าสุด ณ เวลา 10.48 น. อยู่ที่ระดับ 5.90 บาท บวก 0.30 บาท หรือ 5.36% สูงสุด 6.00 บาท ต่ำสุด 5.60 บาท ด้วยมูลค่าซื้อขาย 31.28 ล้านบาท ขณะที่ดัชนีตลาดหุ้นไทยโดยรวมบวก 0.20%

โดยบล.ธนชาต ระบุในบทวิเคราะห์ แนะนำถือ โดยความต้องการสินเชื่อรถบรรทุกเติบโตดี ขณะที่ต้นทุนการเงินต่ำลงจากการออกหุ้นกู้ดอกเบี้ยต่ำ และจะถูกเพิ่มใน MSCI Small Cap 31 พ.ค.นี้